આશુરની બેપહોર ઢળવાનો સમય હતો, ઇમામ હુસૈન(અ.સ.)એકલા છે, હલ મિન નાસેરિન યનસોરોનાની અવાજ આપી. એક છ મહીનાના દુધ પિતા બાળકે ઘોડીયામાંથી પોતાને જમીન પર પછાડી દીધો, ત્રણ દિવસના પ્યાસા માત્ર છ મહીનાના આ બાળકે પોતાના આ અમલને લબ્બૈકનો ઝરીઓ બનાવ્યો. લબ્બૈક યા અબતાહ, ઇમામ હુસૈન(અ.સ.) લઇને આવ્યા, એક ઉંચી જગ્યાએ અલી અસ્ગર દામનની અંદર છે, ગુમરાહો સમજી રહ્યા છે, કુર્આન છે. હાં! કુર્આન જ હતું. દામન હટાવ્યું તો ઇમામ હુસૈન(અ.સ.)એ અલી અસ્ગર માટે અબા પાથરી દીધી. એક ફાંસલો રાખ્યો અને પછી એક અવાજ આપી: તમે હુજ્જતે ખુદાના ફરઝંદ છો, હુજ્જત તમામ કરી દો. શું અલી અસ્ગર(અ.સ.) હુજ્જતના વિશાળ અર્થ અને મતલબને સમજતા હતા? શું એ શક્ય છે? જવાબ: સવાલ જવાબ સામે છે, અલી અસ્ગર નાની એવી જીભ એ હોઠોની બહાર લાવ્યા જે બે ફુલોની પાંખડીઓની જેમ હતા. જીભથી હોઠો પર સબ્ર અને ઇલાહી રઝાની તફસીર લખાવા લાગી. ઇન્કેલાબ શ્ર્વાસ લેવા લાગ્યો પત્થર દિલ તુટી ગયા, કમાનો ઝુકી ગઇ, હાથોમાંથી નેઝા છુટી ગયા, ઝમીન પર તલવારો શર્મના લીધે પડી ગઇ, આંખોમાંથી આંસુ વહેવા લાગ્યા.